इसके अलावा पर्णांग की कई प्रजातियों का प्रयोग मवेशियों के चारे के रूप में भी किया जाता है। थेलिप्टेरियोरायड पर्णांग की कई प्रजातियाँ पहाड़ी भागों में मवेशियों के चारे के रूप में प्रयुक्त होती हैं। साईथिया स्पाइनुलोसा की पत्तियों का प्रयोग भी चारे के रूप में किया जाता है। मार्सिलिया माइन्यूटा भी मवेशियों के चारे के रूप में उपयोग में लाये जाते हैं। एजोला पिन्नेटा तथा कीलैन्थस टेन्यूईफोलिया पोल्ट्री फार्म में चारे के रूप में प्रयुक्त होते हैं।